1. Նախապատվության քվեակարգով քվեարկության ժամանակ քվեաթերթիկի ձախ կողմում նշվում են բոլոր թեկնածուների ազգանունը, անունը, հայրանունը, իսկ աջ կողմում յուրաքանչյուր թեկնածուի համար նախատեսվում են դատարկ քառանկյուններ՝ քվեարկողի կողմից նշում կատարելու համար: Թեկնածուների անունները խմբավորվում են ըստ դատարանների, իսկ յուրաքանչյուր դատարանի դատավորների թեկնածությունները` ըստ դատավորների ազգանունների այբբենական հերթականության: Քվեաթերթիկը կարող է փոխարինվել նախապատվություն արտահայտող տվյալների էլեկտրոնային ֆայլով: Նախապատվություն արտահայտող տվյալները կարող են հավաքագրվել նաեւ հատուկ ծրագրային ապահովմամբ: